Ctené dámy, vážení páni, chceme a budeme stavať diaľnice, rýchlostné cesty, cesty prvej triedy a ďalšiu infraštruktúru, nebudeme pritom ale klamať ľudí, nebude to o propagande, ale o serióznych analýzach a rozhodnutiach. Pretože toto je tá cesta, ktorá vedie do scenára, alebo súvislosti maďarských alebo gréckych. Predchádzajúca vláda napríklad v auguste 2007 zrušila dva roky staré uznesenie vlády o tom, aby sa diaľnice nestavali drahšie ako je maximálna cena určená štátnou expertízou. Nie je dobré, nepamätať na základné, či ekonomické alebo iné súvislosti, pretože je veľmi vážna súvislosť medzi deficitom verejných financií a rastom HDP. My nehovoríme, že spájanie týchto dvoch kategórii je miešanie hrušiek s jablkami. Chceme byť zodpovednými hospodármi a ako to možnosti aj štátneho rozpočtu, ale aj verejno-súkromného vzťahu dovolia, budeme a sme pripravení stavať diaľnice aj cez PPP formu. Ale rozum káže, čerpať dôsledne najprv prostriedky, ktoré sú v podstate zadarmo a teda eurofondy. To sú peniaze z Európskej únie, ktoré boli za minulého obdobia opomínané. Už spomínané čerpanie v júli na úrovni 11 % bolo toho potvrdením. Chceme stavať diaľnice kvalitne, nielen staveniská, ktoré sa za diaľnice potom označujú. Bezpečnosť musí byť kritériom tak pri Bratislave, ako aj na Spiši. Nejde o strihanie pások a dvíhanie preferencií, ale o serióznu výstavbu, ktorej kvalita a všetky parametre sú rozhodujúce pre dlhodobé užívanie, to je o zodpovednosti aj za ľudské životy, nie o prieskumy. Chcem ešte odpovedať na niektoré podnety, ktoré tu zazneli, že prečo chceme zaťažovať peňaženky, ak nemáme ucelenú sieť diaľničných ciest. No kedy bude ucelená? To ktorý ten rok je taký, že už by sa malo pozrieť aj na diaľničné nálepky? My sme v strede regiónu. To určenie, ktoré navrhujeme po piatich rokoch, stavia slovenskú cenu diaľničnej nálepky na úroveň Českej republiky v podstate, je výrazne nižšie než v susednom Maďarsku alebo v Rakúsku. Jednoducho sú isté pravidlá, nič nie je zadarmo. Jedna múdra osoba povedala: """"""""""""""""Niet nič drahšieho, než to, čo vám vláda dáva zadarmo"""""""""""""""". Vy ste chceli dávať ľuďom zadarmo to, čo teraz ťažko chceme stavať. Veď princíp užívateľ platí, jeden spravodlivý, seriózny princíp. A nielen veľké autá. A preto nehovoriť o diaľničných nálepkách, pritom chceme ďalej a viac stavať, je nezodpovedné alebo nelogické. Ale samozrejme, hovorme aj o primeranosti a to vidím v regionálnych číslach. Ďalší princíp, znečisťovateľ platí. Je tlak na to, aby to, čo je zaťažujúce pre životné prostredie bolo menej zaťažujúce, aby cestná doprava bola smerovaná viac na železnice. To je o ďalšej modernizácii, o intermodeálnych druhoch dopravy a prekladísk a ďalších, ďalších možností. Ak mi je spomínané, že som hovoril o žiarovkách alebo hadiciach, no kto je verný nad málom, bude nad mnohým ustanovený. Ak nebudeme rozumní pri drobných, tak potom pri veľkých už vôbec nebudeme, lebo to spolu súvisí. Dobrý gazda je ten, kto vie, že babka k babce, budú kapce. Na železniciach ide o milióny a milióny, pretože sú to veľké firmy, veľké čísla, veľké obstarávanie. Tu nejde len tak o hadice a koberce alebo žiarovky. Tu ide o zodpovednosť za spoločné, za štátne. Čo, kedy a za čo stavať. Vláda príde s definitívnou odpoveďou, o ktorej rokujeme aj preto, lebo sme predložili štátny rozpočet. Na jeho báze je formulovaná aj základňa pre spolufinancovanie s eurofondmi, rokujeme v týchto dňoch tak, aby aj realokácia, navýšenie prostriedkov mohlo podporiť výstavbu, ktorá zostane a bude aj ďalej viaczdrojová. Ja som presvedčený, že to je to najlepšie aj pre rokovania o cene, aj pre celkovú vitalitu rozvoja infraštruktúry. Hrubé čísla, o ktorých môžem hovoriť, že chceme v najbližších rokoch vkladať do cestnej, hovoríme o cestnej infraštruktúre, sú na budúci rok vyše 800 mil. EUR, v ďalšom roku 1,2 mld., v ďalšom 1,13, v ďalšom asi 1,16. Sú to čísla, ktoré tu doteraz neboli. Súvisia s jedinečnou, časovou a obsahovou položkou, že máme európske fondy a k tomu a popri tom dôveryhodnosť krajiny, kde môžu aj súkromné peniaze rozvíjať viaceré dôležité zámery. A ja sa o to budem usilovať, určite aj s podporou mnohých aj spomedzi vás. Detailnejšie návrhy alebo názory na jednotlivé úseky, aj keď som už hovoril, že môžem ísť k niektorých, rád prediskutujem v dohľadnej dobe, ktorá súvisí s ďalšími rokovaniami. Nechcem predbiehať slovami to, čo znamenajú dôležité a zodpovedné rozhodnutia, ale za tými slovami si stojím a budem stáť. Bolo tu hovorené o tom, že sa predtým zastavila výstavba diaľnic, teraz to isté. Nezastavila a dokonca ani 1998 nie, len sa nedalo tak gazdovať. To nevyrieši imidž, to nemôže byť o Schifferovej, ktorá strihá pásky. V roku 1998 až 2002 bolo odovzdaných 83 km diaľnic a rozpracovaných ďalších 29 km. Tu sa urobili istý, ako keby odkaz, že stredopravé strany nebudujú, ale zastavujú. Nie je to pravda, ani nebola, ani to nie je pravda. Chceme stavať a budeme stavať a už staviame zodpovedne. Chceme aj nadviazať, opraviť, čo treba opraviť a ísť ďalej. Možno nehovoríme natoľko o číslach, ale hovoríme o nadštandardnom spojení východ - západ, ale aj sever - juh. Odtiaľto idem pre podklady a hneď do Poľska na rokovanie o európskych koridoroch preto, aby Slovensko a tu chcem vlastne trošku uzavrieť, aby bolo stredom Európy, aby malo nielen víziu, ale aj charakter krajiny, ktorá spája, spája svojich, spája susedov, dokáže byť centrálnym bodom pre spoluprácu, či už ekonomickú, kultúrnu alebo dopravnú. Nebyť ostrovom, lebo to sa tiež dá, sme dosť malí na to, aby sme ostrovom boli, ale robiť všetko preto, aby sme si rozumeli a dohody plnili. Chceme stavať kvalitne za primerané ceny a zodpovedne. Za rozhodnutiami, ktoré som robil a robím si stojím, neodradí ma od toho ani intenzívna a v mnohých ohľadoch až štvavá kampaň, ktorú zažívam ako osoba aj s mojimi blízkymi, pretože tu sa láme chlieb. Tu sa láme charakter spoločnosti a orientácia Slovenska cez veľké, dlhodobé, zásadné rozhodnutia. Budem vďačný za každú pomoc a porozumenie v tomto úsilí. Toto je tá základná vízia, ku ktorej potom už dopracujeme aj tie úseky, aj tie kilometre, ale tu ide o charakter aj spoločnosti a politiky. Politiky ako služby verejnému záujmu, nie finančným skupinám, nech sa volajú akokoľvek. Ďakujem pekne. (Potlesk.)
Kombinácia kritiky bývalých vlád a chválenia súčasnej vlády. Mierne prevažuje pozitívny sentiment Pozitívny tón - hovorí ako chce postupovať vláda, ako bude stavať. Aj pozitívne vnímanie eurofondov.